Maktab Rendah Sains MARA Terendak

Maktab Rendah Sains MARA Terendak (singkatan: MRSM Terendak) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di dalam Kem Terendak di Melaka yang merupakan kem tentera Angkatan Tentera Malaysia. MRSM Terendak merupakan salah satu daripada 3 buah MRSM di negeri Melaka, selain Maktab Rendah Sains MARA Tun Ghafar Baba yang terletak di Jasin dan Maktab Rendah Sains MARA Alor Gajah yang terletak di Alor Gajah. Sejarah Penubuhan maktab Sekolah ini mula dibuka pada tahun 1983. Ketika itu, hanya terdapat dua blok asrama, yang dikenali sebagai Blok A (lelaki) dan Blok B (perempuan). Hampir 150 pelajar melaporkan diri pada 23 Julai 1983. Pengetua pertamanya ialah En. Asrokin Sanuji. Ia ditubuhkan hasil daripada rundingan yang dilakukan di antara pihak MARA dengan Kementerian Pertahanan Malaysia. Dalam kerjasama ini, MARA mengurus semua aspek berkaitan akademik dan kakitangan, sementara Kementerian Pertahanan Malaysia membantu dalam tugas penyediaan petempatan dan urusan penyelenggaraan. Pada 2008, sekolah ini telah mengadakan Sambutan Jubli Perak penubuhannya di MRSM Terendak dan MITC Melaka. Novel remaja bersiri Nydia Terendak dan Bintang : Episod Pengenalan dan Nydia, Terendak dan Bintang : Junior vs Senior yang diterbitkan oleh PTS One mengisahkan kehidupan pelajar-pelajar di MRSM Terendak. Pada 2023, sekolah ini sekali lagi mengadakan Sambutan Jubli Delima di MRSM Terendak. Lagu rasmi Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Rujukan Lihat juga Maktab Rendah Sains MARA Majlis Amanah Rakyat